ان الحمد لله تعالى نحمده ونستعين به ونستهديه ونستغفره ونعوذ بالله تعالى من شرور انفسنا وسيئات اعمالنا من يهد الله فلا مضل له ومن يضلل فلا هادي له. واشهد ان لا اله الا الله وحده لا شريك له. واشهد ان محمدا عبده ورسوله. وبعد
ان اصدق الحديث كتاب الله تعالى وخير الهدي هدي محمد صلى الله عليه واله وسلم. وشر الامور محدثاتها وكل محدثة بدعة وكل بدعة ضلالة وكل ضلالة في النار ثم اما بعد. ما زلنا مع اه كتاب النكاح
وادابه وما يتعلق به من الربع الثاني من كتاب مختصر منهاج القاصدين. وصلنا الى قول المصنف رحمه الله الاسم الثاني من اداب المعاشرة ما على الزوجة لزوجها. عن ابي امامة قال سمعت رسول الله صلى
الله عليه وسلم يقول لو جازى لاحد ان يسجد لاحد لامرت المرأة ان تسجد لزوجها. لعظم في حقه عليها. حديس اخرجه الترمذي وابو داود. وآآ صححه الشيخ الالباني. وان كان اسناده
الحديس يعني لا يخلو من مقال وبعض اهل العلم ضعفه. لكن بيستدل به على عظم حق الزوج على زوجته الامر ده مهم جدا. لان بعض الناس لو سلمنا حتى ان الحديس ده اسناد ضعيف
هل لا يسبت لدينا حق الزوج على زوجته الا من هزا الحديس؟ انت عندك ايات في القرآن قطعية تثبت هزا الحق قال الله سبحانه وتعالى ولهن مسل الذي عليهن بالمعروف وللرجال عليهن درجة. والله عزيز
حكي. يبقى قوله عز وجل وللرجال عليهن درجة. يعني المرأة ليست ندا للرجل. المرأة ليست ندا للرجل لا يصح ابدا ما تعامله الند بالند. الله عز وجل قال هو له عليها درجة. وسيحاسبه على ذلك
اما انت ايتها المرأة المسلمة المتدينة التي ترجع الى شرع والى دين فلتعلمي جيدا انك لست ندا لزوجك لست ندا لزوجك. ليه؟ ربنا اللي خلق الخلق قال كده. قال الله عز وجل الرجال قوامون على النساء
بما فضل الله بعضهم على بعض وبما انفقوا من اموالهم. فالصالحات قانتات حافظات للغيب بما حفظوا والله المرأة المسلمة المتدينة التي ترجع الى وحي والى دين والى شرع كيف تتعامل مع زوجها؟ الان في آآ روافد معرفية بتسمم عقول الفتيات
وتشوه كسير من المفاهيم عن الزواج وعن الاسرة وعن القوامة وعن حق الزوج. وتشكك في كسير من هزه السوابت الشرعية وتستغل في زلك بكل اسف الاخطاء والانحرافات والظلم والتعدي الذي يقع من بعض الرجال على زوجتهن. ودي نقطة مهمة جدا. احد
الميادين الكبرى في الصراع ما بين الحضارة الاسلامية والحضارة الغربية هو المرأة وما يتعلق بها. سواء في الزي والملبس سواء في التستر والتعفف سواء في اه طاحت الرجل معاملته بندية سواء في هجرانها لبيتها ورفضها لقوامة زوجها وتضييعها لابنائها
كل المعاني ديت هي من آآ جوانب الصراع على المرأة ما بين الحضارة الاسلامية والحضارة الغربية فبالتالي نشأت حركات كسيرة مدعومة دعم لا محدود اللي هي الحركات النسوية نسويها بتسعى الى تسوية الرجل بالمرأة او تسوية المرأة بالرجل ده باختصار شديد. حركة النسوية بتقول ايه؟ بتقول احنا عايزين كل
للرجل من حقوق يساويه كل ما اه تساويه المرأة في كل ما له من حقوق تماما. والامر اتطور ودايما الباطل مبيقفش عند حد الباطل بيتولد منه باطل والله المستعان. الامر اتطور بقى بدل ما كان عندنا المنزمات او
المنزمات او الهيئات النسوية ديت للاسف دي هيئات عالمية ومدعومة من آآ الامم المتحدة ومدعومة من النظام العالمي وغير زلك بدأ عندنا حاجة تانية جديدة بقى اللي هي مش النسوية بقى لأ الجندرية بيقولوا دلوقتي لأ مش مجرد ان احنا يبقى عندنا رجل وامرأة وبنطالب بالتسويق
بينهم ده احنا هيبقى عندنا حاجة اسمها النوع البيولوجي. والنوع البيولوجي ده اللي هنسميه الجندر. وكل واحد بعد كده يختار نوعه اجتماعي هو عايز يمارس دوره في الحياة شكله ايه؟ فالمرأة مش هنقول بقى نسويها بالرجل لا المرأة لو عايزة تمارس دور الرجل ما عندناش اي مشكلة. الرجل عايز يمارس دور
المرأة ما عندهاش اي مشكلة. وبالتالي اعادوا تعريف الاسرة مرة تانية. انت طبعا مستغرب جدا. ازاي يعرفوا الاسرة؟ اه بيعيدوا تعريفها. احنا الاسرة الطبيعية من رجل وامرأة. لأ عادي جدا وقعدت تعريف الاسرة من اول وجديد. اللي هو جندر وجندر. ممكن الجندر ده يكون رجل ورجل. رجل وامرأة امرأة وامرأة
وان الشياطين ليوحون الى اوليائهم ايه؟ ليجادلوكم. وان اطعتموهم انكم لمشركون ده من ضمن محاولات الاضلال المستمر. محاولات الافساد المستمرة والعبس في اشياء من الشريعة بزعم الدفاع عن حقوق المرأة زي العبث في حق الطلاق. وتكلمنا عنه في المرة الماضية. ان ليه الزوج يطلق؟ ما فيش حاجة اسمها الزوج يطلق
اللي طلق القاضي زي الشرع اعطى الحق لرجل انه يطلق لأ هم عايزين ينزعوا منه الحق ده يقول لأ الرجل والمرأة سواء وامام القضاء اللي القضاء يقوله بغض النزر يعني ممكن يكون واحد مش عايز زوجته والقضاء يقولوا لأ مش هنطلقها منك تبقى بتفضل زوجته
ازاي يا عم هو كده ؟ فالعبث في مسألة الطلاق بزعم حقوق المرأة. العبث في مسألة الميراث وتسوية المرأة بالرجل في الميراس بزعم المساواة مخالفة لقطعيات الدين. ايات واحاديس واجماعات مع
هل هو من الدين بالضرورة؟ العبث آآ في مسألة الزواج ولسه مؤخرا الخذلان اللي وقع في تونس من آآ يعني بلد بتعاني من التدهور السياسي. والاجتماعي والاقتصادي وكل جوانب الحياة فيها يعني على شفا هلك
ايه الرئيس الملهم لما حب يخاطب الجماهير ويشوف ايه القضية اللي مؤرقاهم يكلمهم في ايه احنا عايزين نسمح للمرأة التونسية المسلمة انها تتزوج بغير مسلم هو دي المشكلة اللي فقط. ليه النقطة ديت؟ هو بيداعب الغرب. بيقول لهم آآ ان انا هاقدم تنازلات غيري مش هيقدر يقدمها. صيانة للمكان اللي هو فيه. وللاسف دائما
الدول المنهزمة والدول الضعيفة قادتها يقوم بهزه القرابين ونسأل الله السلامة. يبقى مسألة العبث في مسألة الزواج للمرأة من غير مسلم ده ربنا سبحانه وتعالى قضى بالامر ده قضاء مبرما محكما. قال لا هن حل لهم ولا هم يحلون لهن
سبحان الله! واستثنى النبي صلى الله عليه وسلم في صلح الحديبية. النساء من هزا الامر ان المرأة اللي تسلم كانت مشركة واسلمت ينفسخ نكاحها من زوجها وتهاجر للنبي صلى الله عليه وسلم ولا يردها للمشركين. يعني كان من ضمن صلح الحديبية ان لو اتى رجل من المشركين اسلم فاتى للنبي
عليه الصلاة والسلام فالنبي صلى الله عليه وسلم يرجعه اليه. طب لو كانت امرأة لا لا يرجعها اليه. واستثنى تم استثناء النساء من هذه شروط العبس بقى في النساء ده فضلا عن تسميم الرافد المعرفية عن طريق الاعلام الاعلام الالكتروني النت
الاعلام المقروء صحف والروايات. الاعلام المرئي سواء بقى المسرحيات او السينما او التلفزيون وغير زلك تشويه هزه المفاهيم بل تدميرها. لزلك كانت النتيجة دلوقتي انك ممكن آآ فتاة متدينة هي فعلا متدينة. تحب ربنا تحب
الدين تحب النبي عليه الصلاة والسلام. استطاعت ان هي تقهر هواها تخالف السائر والسائد في الناس من بكشف العورات وتتحجب الحجاب الشرعي. استطاعت انها تقهر هواها وتتغلب على كسير من المحرمات المنتشرة. لكن انت تفاجأ
انها لما تزوجت لم تقم في بيتها بما يلزمها شرعا وكانت تحمل سلة كبيرة من المفاهيم المنحرفة والمشوهة عن الزواج وعن الرجل وعن القوامة وعن الاسرة وغير ذلك. فبالتالي وقعت كسير من المشكلات في البيوت. فهو بيقول هنا
ده لعظم حق الزوج عليها لو كنت امرا احدا ان يسجد لاحد. وفي الرواية لو جاز لاحد ان يسجد لاحد لامرت المرأة ان تسجد لزوجها والحديس ده وان كان آآ اسناده تكلم فيه بعض اهل العلم الا ان كما قلت لكم امر ضال عليه القرآن
دلت عليه الاحاديث الاخرى الصحيحة. فاحنا بنخاطب المرأة بنقول لها لمازا تقرين بحق الوالد عليك؟ يعني اي واحدة سوية فضلا عن انها تكون متدينة تقر تماما بحق والدها عليها. ولا دي فيها نزاع؟ يعني بتعامل ابوها ازاي ؟ طب ازا والدك
ده في يوم من الايام غضب او تعدى حده معك. على فكرة برضه دي بالمناسبة. مش معنى ان انت اب ان انت اشتريت عيالك. تمسكهم تضربهم وتسكعهم وتبهدلهم وتعمل لأ مش في شرع بيحكمك انت زي ما في شرع بيحكم الابناء مع الاباء في شرع بيحكم الاباء مع الابناء يعني حرام الواحد يضرب في عياله
ولطش فيهم. ده مسألة معروفة. اه فيه تأديب لكن مش بالطريقة اللي بتحصل دي ضرب الانتقام والافتراء ده. مسألة بقى السب والتقبيح وغير زلك العثيمين سئل رحمه الله امرأة بتقول له هل لو انا تنقصت من ابنتي في عدم وجودها دي يكون غيبة؟ قال لها طبعا تكون غيبة. مين اللي قال لك ان انت لو
انت سيرة بنتك مش هتبقي غيبة يعني. فده ده بس كلام عرضي يعني. فبنقول المرأة السوية فضلا عن انها متدينة. لو والدها اليها زلمها تعدى عليها هتعمل ايه لو ضربها يا راجل لو ضربها بالقلم هتقوم تايه هتقوم تقف تضربه بالقلم وتقول له
وانا زيي زيك والبنت زي الولد ومش كمالة عدد وانت ما ينفعش ترفع صوتك علي وترفع ايدك علي. اقول لكم بقى ده اللي هم ماشيين فيه اليومين دولت. وبقت في صفحات كتيرة على النت صفحات ممولة. وبيحاولوا ينشروا قصص. الله اعلم هي واقعية. وبيستغلوها ولا هي مفبركة؟ الله اعلم. مفادها
احكوا لنا عن التجارب بتاعتكم يا بنات. اه انا والدي اساء معاملتي وانا منين انا من المنيا؟ عملت ايه؟ سبت البيت ونزلت القاهرة واشتغلت في شركة خاصة وساكنة لوحدي دلوقتي وعايشة حياة جميلة
جدا والتانية منين؟ ده انا من المنصورة والتالتة منين انا وهكزا. فكرة ان ما تسمحيش لحد حتى لو كان والدك ان هو اه يسيء اليك طبعا دي ليست دعوة للاباء انهم يظلموا بناتهم. لكن في نفس الوقت انا بخاطب الان الفتاة مسلمة متدينة اللي بترجع لدين بترجع لشرع. انت
عاملي والدك ازاي ؟ طب بلاش. بلاش هقول لك انت هتعاملي والدك ازاي ؟ هتعاملي مديرك في الشغل ازاي ؟ الطبيبة والمهندسة والصيدلانية والسكرتيرة في شركة والموزفة ايا كانت بقى في موقعها. بتعامل المدير بتاعها ازاي؟ الطالبة بتعامل الدكتور بتاعها ازاي في الجامعة
طب اللي بتحضر ماجستير او دكتوراة بتعامل الاستاز اللي بيشرف على الرسالة بتاعتها ازاي. تتحمل منه ازاي؟ يبقى فكرة ان في واحد يتحمل لشخص كان له مكانة ما سواء المكانة دي اجتماعية المكانة دي عمرية المكانة احنا بنقول بقى ربنا سبحانه وتعالى اللي خلق
الخلق قال ان زوجك له مكانة. ايه وجه الانتقاص في الحكاية ديت؟ ليه يبقى فيه شعور عندك بالانتقاص ان زوجك له مكانة وربنا سبحانه وتعالى لما قال المكانة ديت عللها بعلتين. علة وهبية وعلة كسبية. قال الرجال قوامون على
نساء بما فضل الله بعضهم على بعض. ربنا فضلهم بايه؟ فضلهم العقل العقل مش معناها الزكاء والتحصيل الدراسي اه وارد جدا ان تطلع الاولى على الدفعة بنته عادي جدا كلنا كانت الدفعة بتاعتنا بيطلع عليها الاوائل البنات. عادي جدا سهلة يعني صح
طيب امال ايه العقل؟ العقل معناها آآ التأني النظر في ادبار الامور وعواقبها عدم الاستجابة لداعي العاطفة وتغليب الرؤية العقلية والمنطقية على العاطفة. هو ده المقصود. يبقى ده بما فضل الله بعضهم على بعض في العقل في القوة
الجسدية مين اللي يقدر يواجه العمل والاخطار والشدائد في الخارج وغير زلك مما امتاز به الرجل على المرأة يبقى دي امور وهمية ربنا وهبه اياه وبما انفقوا من اموالهم دي امور كسبية بقى. ربنا قدرها عليه. المرأة دي لو اغنى اغنياء العالم. وحبت
تتزوج لازم زوجها يقدم لها مهر. هي لازم زوجها يقدم لها مهر. والعلماء تكلموا على ان المهر ده من شروط صحة النكاح على فكرة. وقالوا ان اللي مش هيسمى لها مهر يفرض لها مهر. المسل. يبقى دي المهر. النفقة والسكنة ينفق عليها
طعام شراب والملبس وعلى قول بعض اهل العلم آآ او كسيرا الدواء وغير زلك من من لوازم النفقة. والسكنة ما تسكن في ما يلائمها. يبقى بما فضل الله بعضهم على بعض وبما انفقوا من اموالهم
له درجة. يبقى لو انت بتقولي ان انا مؤمنة بالله عز وجل. وبنقول ان ربنا هو اللي خلق الخلق ونقول الا يعلم من خلق وهو اللطيف الخبير يبقى لازم نذعن ونسلم ونقر لما حكم الله عز وجل به. فالله يحكم لا معقل لحكمه. هو سريع
او الحساب. الله عز وجل هو احكم الحاكمين. فاذا حكم وقضى وامر ووصى بان الرجل قوام على المرأة وبان الرجال لهن على النساء درجة بان المرء تبادل تبجل زوجها وترفع قدره فهزا كله من تمام التدين والانقياد لحكم الشريعة. لزلك هنجد هنا بقى الانفصام النكد ما
بين وحدة متدينة لبست الحجاب الشرعي وعزفت بقى عن المحرمات المنتشرة وبدأت تصون نفسها عن التبذل وعن التكشف وغير زلك لكن لما تزوجت جت في الباب بتاع الزواج واحكام البيت المسلم ولم تلتزم الحكم الشرعي. وبكل اسف
وقعت في كبائر وهتشوف ايه الكبائر اللي ممكن تقع فيها المرأة الان في التعامل مع زوجها؟ يبقى ده كان بس التعليق على اول آآ ما زكره المصاب من قوله اه عن امامة عن ابي امامة رضي الله عنه قال سمعت رسول الله صلى الله عليه وسلم يقول لا اجاز لاحد ان يسجد لاحد لامرت المرأة ان تسجد لزوجها
لعظم حقه عليه. وفي هذا القسم احاديثه كثيرة تدل على تأكد حق الزوج على زوجته. وحقوقه عليها كثيرة. واهمها امران. احدهما الستر والصيانة والثاني القناعة. الستر والصيانة. يبقى اول حق للرجل
على المرأة الستر والصيانة. يبقى يلزمها انها ايه؟ صيانة نفسها. طب يعني ايه تصون نفسها؟ تصون نفسها عن مخالطة الرجال للاختلاط المحرم. اه فيه اختلاط جائز الذي لا يقع فيه محرم فيه اختلاط محرم
ان يتواجد الرجال والنساء في مكان واحد يتلاقون فيه النظر والكلام والمزاح تعدى الامر الى خلاف زلك من النظر المحرم وغير زلك. وفيه اختلاط زي اللي رايح يشتري من مكان وهيتواجد في نفس المكان
نساء بصورة آآ منضبطة ده ما هيكون اختلاط لكنه غير محرم. يبقى اول حاجة تصول نفسها عن الاختلاط المحرم. تصون نفسها عن التبرج المزموم شرعا. قال عز وجل وقرن في بيوتكن ولا تبرجن تبرج الجاهلية الاولى. تبرج
يعني يلزمها ان تخفي زينتها وتخفي آآ جسمها عن كل الاجانب ولا تبدي ذلك الا لمن اذن لها الشرع فيه. قال عز وجل وقل للمؤمنات يغضضن من ابصارهن فظن فروجهن. ولا يبدين زينتهن الا ما ظهر منها. وليضربن بخمرهن على جيوبهن
ولا يبدين زينتهن الا لبعولتهن. او ابائهن او اباء بعولتهن او ابنائهن او ابناء بعولتهن او اخوانهن او بني اخوانهن او بني اخواتهن او نسائهن او ما ملكت ايمانهن او التابعين غير اولي الاربد من الرجال
او الطفل الذين لم يظهروا على عورات النساء. ولا يضربن بارجلهن ليعلم ما يخفين من زينتهن. وتوبوا الى الله جميعا ايها المؤمنون لعلكم تفلحون حدد الشرع الزينة تزهرها لمن؟ وصح عن النبي صلى الله عليه وسلم انه قال المرأة عورة. المرأة عورة فازا خرجت استشرفها
طيبة تلزمنا تتستر دي من ضمن الصيانة والستر اللي هي من حق زوجها عليها. تتقي الله حتى لو مش شايفها. حتى لو مش شايفها تلتزم الحجاب الشرعي ودي نقطة المرأة المنتقبة اللي بتعمل بان الوجه والكفين عورة يلزمها ان تستر وجه
والكفين وبعض النساء بتتعامل مع البلكونة منها من البيت لأ البلكونة من الشارع. البلكونة من الشارع والشرفة او الشباك اللي مطلة على الشارع الشارع فاللي واقفة في بلكونة او واقفة في شباك تعرف انها واقفة في الشارع. فتاخد حكم الصيانة والتستر زي ما تكون نازلة الشارع بالزبط. فالزم الحجاب الشرعي
اللي قاعدة في بيت اخو زوجك مش من المحارم. سئل النبي عليه الصلاة والسلام عن اخي الزوج اللي هو الحمو. قال ارأيت الحمو؟ قال ارحموا الموت. اخو الزوج مش من المحارم. فزي ما تتستري امام الاجانب تستري امام اخي زوجك
يبقى المهم جدا المسألة دي اولاد عمك واولاد خالك مش من المحارم. ولم يذكرهم الله سبحانه وتعالى في ايات سورة النور ممن يصح ابداء الزينة امامهم. وغير زلك. يبقى تصون نفسها عن الاختلاط المحرم تصون نفسها عن التبرع
المزموم اا تصون نفسها عن الخضوع بالقول فلا تخضعن بالقول فيطمع الذي في قلبه مرض وقل قولا معروفا. الخضوع بالقول ترقيق الصوت وترخيمه والتكسر في الكلام. وجزء منه بيكون طبيعي بسبب طبيعة النساء وجزء منه بيبقى مفتعل
او بدون تحفظ. طب المطلوب المرأة تعمل ايه يعني؟ تخشن صوتها؟ لأ المطلوب المرأة تكون جادة في الكلام. في فرق انها تخشن صوتها ينفع الشرع يقول لي واحدة تخني صوتك؟ ده كلامي صح. ما حدش هيقول كده. لكن يقول لها خليكي جادة في الكلام. بلاش التكسر وبلاش الليونة
وبلاش التغنج اللي هو بالبلد الدلع يعني. بلاش دلع في الكلام. اهو. خلاص كده؟ ما لهاش دلع في الكلام. اللي هو التكسب او الليونة او التغنج او الميوعة وغير ذلك ما ينفعش. ده خضوع بالقول مذموم. ده في طبقات الصوت وفي انتقاء الكلمات اللي تتقال. تتكلم مع الرجال في ايه
يعني من الحاجات المؤسفة جدا ان انتشرت برامج البرنامج بيديره مذيع ويستضيف طبيبة واتكلموا في ادق خصائص العلاقات الزوجية وما يجري بين الرجل والمرأة في الفراش وما آآ يقع في زلك من من
اه اخطاء ويتلقوا اسئلة ويتكلموا بنبرة علمية. الناس دي عملت ايه؟ عملت جريمة وهي ان هم سهلوا وكسروا الحاجز اللي يخلي جدا بقى دلوقتي اتنين موزفين هيستعيروا شخصية فلان المزيع وفلان الطبيب ويتكلموا في المواضيع الخاصة جدا. طالما عشان كده بقول اهو الخضوع بالقول
لده في واحدة هتتكلم هتتكلمي مع الرجل الاجنبي في ايه؟ ايه الموضوعات اللي هتتكلمي معها فيها؟ مسألة المزاح المزاح اللي هو القفشات والقلش والهزار. هل يصح بين الرجل والمرأة الاجنبية عنه؟ طبعا لا يصح. طب ينفع ان المرأة تسترسل في زلك وتتساهل
هل فيه لا من حق زوجك عليك صيانة نفسك عن هزا الامر؟ اتق الله. يبقى ما ينفعش مسألة المزاح والاسترسال في الامر ده بكل اسف ان كسير من المتدينات لما بينزلوا يختلطوا بالمجتمع قليل منهن اللي بتستطيع انها
اعمل الكوابح او الفرامل كوابح شديدة تمنعها من الانزلاق في هزه المحرمات السلوكية. فعادي جدا نلاقي بقى اللي موجود في مستشفى طبيبة او ممرضة مع طول الوجود في العمل والساعات الطويلة بيحصل نوع من الالفة ومن زوال الكلفة
ومن زوال الحشمة وخلاص بقينا اسرة واحدة بقى. بدأ يحصل نوع من التساهل في التعاون. ما ينفعش. ده امر غير مشروع. وايضا من الصيانة والتستر كزلك من الصيانة الستر صيانة اسرار بيتها لا سيما الاسرار الخاصة التي بينها وبين زوجها
والنبي عليه الصلاة والسلام ضرب مسلا لزلك بمن يفضي الى امرأته او تفضي امرأته اليه فينشر سرها او تنشر سره قال انما ذاك شيطان تقي مع شيطانه. انتبه للامر ده بقى. كشف الاسرار فلابد
من ضمن حقوق الزوج على زوجته صيانة البيت. صيانة اسرار البيت. لا سيما هزا. طب ايه تاني اللي يصان؟ يصان سر البيت في الاموال. الزوج مدين الزوج معسر الزوج اا يمر بضائقة مالية زوج عنده اا مشكلة عنده ازمة عنده كارثة احفظي
بر زوجك ولزلك المرأة العربية العاقلة لما اوصت ابنتها قالت لها ايه ؟ واحفظي سره فانك ان افشيت سره لم تأمني ايه لم تأمني غدره. اكتر حاجة توجب غل وحقد في قلب الرجل على امرأته ان تفشي له سرا. وايه كمان من الصيانة والستر اللي هي تحفظها
ان تحفز عوراته وعيوبه. ما يحل ابدا للمرأة انها تزكر عيوب زوجها. حتى ولو كان في خصومة حتى لو وقع بينه وبين بعض شقاق تكون امرأة متدينة تتقي الله عز وجل ولا تهتك ستره ولا تنشر عيوبه للناس
نقف مع الاية الجميلة كده قول الله عز وجل هن لباس لكم وانتم لباس لهن. اللباس اللي هو ايه ايه وزيفة اللبس؟ تلات حاجات. اول حاجة انه يستر العورة. تاني حاجة
انه يقي من الحر والبرد. تالت حاجة انه يكون زينة ويتجمل به الانسان. فربنا بيقول لك وبيقول للنساء اومال بيقول هن لباس لكم وانتم لباس لهن. يعني كل واحد يوفر للتاني التلات حاجات دولت. اول حاجة يستر عورته. ازا رأى خيرا نشره
هو ازا رأى حسنة نشرها وازا رأى زلة او عيبا كتمه. دول اهل الايمان ده تعامل اهل الايمان ناس متدينة. كذلك ان يقي زوجه وان تقي زوجها حر وبرد الشهوات. اللي بتملأ السهل والوادي
وترفع عنه العنت. تالت حاجة التزين والتجمل وله زينة في حياته بهجة سبب للبهجة والزينة والسرور يبقى ده كله من تحت بند الستر والصيانة. فقلنا الصيانة في ترك الاختلاط المحرم في لزوم الحجاب الشرعي وترك التبرج
مزموم في ترك الخضوع آآ بالقول والقول بالمعروف تختار لي الكلام اللي هتقوله للناس هتتكلم معهم في ايه وكذلك الستر والصيانة لاسرار البيت. عن مين بقى الستر والصيانة في اسرار البيت؟ حتى عن امها. كم من بيوت
بوتين خربت بسبب عدم انضباط العلاقة بين الزوجة وبين امها او بين الزوجة وبين اختها بين الزوجة وبين صديقتها البت اتخرب واتهدم والمرأة كسرت عارفين يعني ايه المرأة كسرت؟ يعني اتطلقت. قال صلى الله عليه وسلم وكسرها طلاقها
كسرت المرأة بسبب ايه ؟ بسبب ان هي لم تحفظ سر بيتها. وافشت سر زوجها. ان شاء الله عن اقرب الناس لها امها اختها لأ لم يشرع لك ذلك. لم يشرع لك ذلك. ده حتى العلماء بيقولوا من اداب الفتوى لو ان المرأة هتستفتي في شيء يخص
بيتها او يخص زوجها تعرض بالكلام. تروح للمفتي او للعالم او لطالب العلم او للشيخ اللي هتسأله. تقول له ما بال امرأة وقع لها كزا وكزا فما حكمها؟ ما تقعدش بقى تحكي معه وتعمل له موضوع انا حصل لي. اولى من اداب الفتوى مع انه ده امر مشروع. بس مين
ادب اداب الفتوى ان هي تعرض ولا تتكلم عن نفسها. ده كله داخل تحت آآ الستر وآآ آآ الصيانة كذلك من الستر والصيانة ستر المنزل وصيانته عما لا يحبه الزوج. كما ورد في خطبة الوداع
قال ولكم عليهن الا يطئن فرشكم احدا تكرهونه. ما ينفعش المرأة تأذن في بيت زوجها لغير لغير من ازنه الزوج. ازاي؟ اول حاجة من باب اولى حتى ده لو ازن فيها الزوجة اللي هو الرجال الاجانب. اللي هو يقع بهم خلوة محرمة او يقع بهم ريبة او غير زلك. ما ينفعش. طب التاني كمان ايه
طبعا حتى الزوج بيقول لها لا تأذني لوالدتك او لوالدك. ينفع انهم تدخلهم البيت من غير اذنه؟ لا ما ينفعش طب هو ينفع يقول لها كده ؟ يعني في واحد يمنع زوجته ان اهلها يدخلوا لها؟ لأ ما ينفعش يقول لها كده عشان ده فيه تقطيع ارحام. طب لو كان وجود الام
وفي حياتها بيسبب فساد. اه بنقول له هل يشرع له زلك؟ اه يشرع بس يقول له قنن العلاقة ولا تحمل زوجتك على قطع رحمها حتى لا تأسف. لكن لو هو صمم حتى لو كان باغي عليها او ظالم لها لا يحل لها ان تدخل بيته من لا آآ يريد او من يكرهه
كزلك من النساء لها جارة مفسدة هو ما بيحبش الجارة دي تدخل. او جارة حسودة او جارة لا تكتب الاسرار. تنشر سر اي بيت تدخل في ولا الست دي ما تجيش عندنا تاني. اه تسمع كلامه. طب لو كانت صاحبتها نفس الكلام. اقل النساء عقلا واكثرهن حمقا
التي تبيع رضا زوجها لتشتري رضا صاحبتها زميلتها اختها هتستفادي منهم ايه؟ مازا لو هدم بيتك بسبب هتستفادي ايه؟ هل ستؤسسي اسرة جديدة مع اختك او او زميلتك او صاحبتك او غير زلك؟ يعني قليل من العقل يرحم كل
الله. يبقى ده ايضا داخل في ضمن الستر والايه؟ اه والصيانة. كذلك من ضمن الستر والصيانة اه الا تخرج من المنزل الا بازنه. الا تخرج من المنزل الا باذنه. والامام النووي بيقول ده اجماع
اجمع اهل العلم على ان المرأة تلازم بيت زوجها ولا تخرج منه الا باذنه. ده امر مزمع عليه من ذلك بعض الحالات بقى اللي هي الضرورة الضرورة تقدر بقدرها. الضرورة تقدر بقدرها. يبقى ده كان الاول وقوله
الستر والصيانة. الثاني القناعة. يبقى الحق الزوج على زوجته وانها تكون قنوعة بيقولوا على هذا كان نساء النساء في السلف القرون الفاضلة والسلف الصالح كانت هم اهل قناعة في المجمل. يقول كان الرجل اذا خرج من منزله يقول له اهله اهله يعني زوجته. كما قال عز وجل
فلما قضى موسى الاجل وسار باهله يعني بمين؟ زوجته. يقول له اهله اياك وكسب الحرام فانا نصبر على الجوع ولا نصبر على النار. يبقى دي من من من الحقوق القناعة وبكل اسف احد اكبر اسباب ومشاكل اسباب المشاكل في البيوت الان آآ الطغيان المادي
عاصر واللوثة المادية التي آآ ضربت العقول والقلوب. كسير من البيوت تتأجج فيها نار المشكلات التي قد تأتي على البيت من اساسها وقد تفضي الى انهدام البيت بسبب الطغيان المادي
الدية المفرطة سبب عدم قناعة المرأة الطمع دايما تنظر الى ما ليس عندها ودائما تشعر زوجها بعجزه. ونقصه وآآ قلة حيلته وقلة ذات بيده وانه اقل من غيره وانه اقل من غيره. دايما بصة للامر ده. فده امر مذموم. هي تعيش في
عسى ودائما يشعر زوجها امامها بالقصور القزامة وده بيولد في في قلبه بغضا لها. وعدم ابقاء عليها. انتبه الامر ده. عدم ابقاء عليها. طيب كزلك من حقوق الزوج عليها اللي زكره هنا
الا تفرط في ما له. يبقى من حقوق الزوج على زوجته صيانة المال. صيانة المال يعني ايه يعني ايه تتقي الله في المال اللي زوجها بيتعب ويكد حتى يأتي بها. بعض المشكلات اللي الواحد كان اتدخل فيها بيقول لي تخيل
وانا واخد اعزاكم الله وبيقول كده هو انا واخد اعزكم القمامة ارميها. الزبالة يعني. ولقيت فيه كيسة كده فبشوف ايه القصة ديت اللي على بعضها دي؟ والاية اللي فيها اتنين كيلو لحمة. اتنين كيلو لحمة يا مؤمن في الزمن ده يعني صاحبها ده من الاعياد
ماشي؟ اتنين كيلو لحمة في كيسة وبيترموا. طب ما يمكن يا فلان دول بايزين قالوا والله ما هم بايزين. بسألها ايه دولت قال شكله مش عاجبني. قال لي ينفع؟ قلت له لأ ما ينفعش. طبعا انا لو يعني لو سخنت معه
المشكلة هتولع اكتر فاحنا ايه بحاول اهدى قدر المستطاع وانا بكلمه في المسألة دي. قلت له لأ طبعا ما ينفعش. ننبهها بالراحة ومش عارف ايه. قال لي ينفع دلوقتي طالبة المطعم الفلاني من اغلى المطاعم مسلا. نطلب اكبر وجبة. هي زوجته بتعمل كده يعني. وبعدين تاكل منها لقيمات معدودة
والباقي يترمي ينفع؟ طبعا انا معترض على الطلب من الاول يعني مش مجرد بس الايه لقيماء انت قاعدة في البيت وكل الحاجات متوفرة خلاص مارسي بقى مهام المرأة الطبيخ وغيره. فتخيل بقى مسلا ايه ينفع وقل لي والوجه بقى تمنها كزا وما يتكلش منها حاجة وتترمي. ينفع؟ قلت له لأ ما ينفعش
وعلى فكرة دي شكاوى متكررة يا اخواننا. بصراحة شديدة جدا فيه طلع عندنا جيل من الفتيات اللي بعد كده بقوا وزوجات لا يحسنن تدبير المنزل. ولا يحسنن تدبير المعيشة. فرضي الله عن امهاتنا
ورضي الله عن كل امرأة صالحة تتقي الله في مال زوجها. فين بقى المرأة اللي تخاف على مال زوجها وتدبر؟ وتتعامل مع المال ده برحمة وبرفق. اما فكرة التبديد والتبذير ده ده بند. كذلك كل ما يقال في باب الطعام
والشراب ما يقال في باب الاثاث. العفش. فيه ناس عندها هوس بتغيير العفش والشرا والحاجات دي. كل شوية ارهاق مادي جدا للزور. قل ما تقوله في تغيير الاساس تغيير السيارة. قل مسل زلك في الملابس. في ناس عندها
شرا الملابس والتسوق ده بشكل فزيع. وده كله عبء زائد عن الزوج. وقل مسل زلك في الخروجات والفسح والحفلات طب ازا كان الان الناس تحيا في عامة المجتمع يعيشون في حالة من ضيق المعايش وارتفاع الاسعار نسأل
سبحانه وتعالى ان يرفع عنا الغلاء والبلاء والوباء. طب ليه ليه حالة اللامبالاة ديت؟ وليه حالة التبديد و آآ التعامل غير المشروع مع مال الزوج. ينتبه لمسل ده من حقه عليه. النبي صلى الله عليه وسلم وصى على كده. وصى على ان خير نساء قيل من
قالوا له من خير النساء؟ قال من تسره ازا نزر وتطيعه ازا امر. وتحفظه في نفسها وماله تحفظه في نفسها اللي هو الصيانة والستر وفي المال. فتتقي الله عز وجل في مال الزوج. فده امر وللاسف بقى
النصائح السلبية اللي بتبقى متوفرة على النت. يقول لك يوميات صفحة اسمها يوميات زوج مفروش. وفي المقابل يوميات زوجة مفروشة ويوميات مش عارف زوجة نكدية ويوميات زوج نكدي وابتدي بقى يصدروا للناس الطاقة السلبية. والله يا اخوانا في بيوت كتير كانت مستقرة
من اول ما حصل عندهم الغزو بتاع الغزو الالكتروني ده والكلام عن ده دمر الاسرة. وده راجع برضو خلي بالك لقلة التدين ضعف العقل فلننتبه لمسل هزا. النصائح السلبية الى اخره اللي بتقول لأ لأ خليكي دايما آآ مجهدة
مرهقة لزوجك ماديا عشان لو توفر معه مال هيتجوز عليك. لا حول ولا قوة الا بالله. دي نصائح مسمومة كلها. نصائح مسمومة كلها. فبيقول من الواجب عليها الا تفرط في ماله. فان اطعمت عن رضاه كان لها مسل اجره. يعني لو تصدقت من بيته
وهو راضي هيبقى لها اجر وله اجر. طيب لو تصدقت بغير رضاه؟ كان له الاجر وعليها الوزر كان له هو الاجر عليها الوزر. آآ برضه من حقوق آآ الزوج على زوجته
الخدمة الخدمة ودي مسألة تكلم فيها آآ الفقهاء وذهب ابن تيمية رحمه الله الى ان يجب على المرأة خدمة مسلها لمسله. يعني يجب المرء من المرأة لزوجها خدمة مثلها لمسله. قال وهذا الامر يختلف باختلاف البيئات. يختلف الحضارية عن القروية عن البدوية. لكن في
يجب على المرأة انها تخدم زوجها بالمعروف. المعروف من مسلها لمسله. المعروف من مسلها لمسله. وطبعا عشان خاطر زي ما قلت لحضراتكم السموم اللي بتبث للنساء عن طريق بقى الوسائل المختلفة اللي تكلمنا فيها. اقول لها حاجة واحدة بس
بنت النبي عليه الصلاة والسلام فاطمة رضي الله عنها كانت تخدم عليه. وكانت الخدمة شاقة عليها فاشتكت للنبي صلى صلى الله عليه وسلم وسألته خادما قال لها ووعظها ونصحها بان تذكر
والله حين تأوي الى فراشها تسبح ثلاثا وثلاثين وتحمد ثلاثا وثلاثين وتكبر اربعا وثلاثين فذلك خير من خادم يبقى بنت النبي عليه الصلاة والسلام كانت بتخدم زوجها. عشان كده ابن حبيب من المالكية بيقول وتجب خدمة الباطنة
قال الخدمة الباطنة من عجن وكنس وطبخ ونحو ذلك. الخدمة اللي جوة البيت يعني. طيب دي بين بنت النبي عليه الصلاة والسلام. مين افضل واحد في الامة بعد النبي عليه الصلاة والسلام. مين؟ ابو بكر الصديق. بنت ابو بكر اسماء. الحديس الصحيح برضو. كان
تخدم زوجها الزبير وكانت تسوس فرسه. فعشان بس النعرات الباطلة وعشان المفاهيم المغلوطة وعشان السموم اللي بتقذف في عقول النساء المتدينات. اقول لها دي بنت النبي عليه الصلاة والسلام ودي بنت ابو بكر رضي الله عنه وارضاه
فهتقولي بقى انا بنتي مين ؟ انت بنت مين بقى ؟ بنت راجل طيب وراجل صالح ومن اشراف الناس لكن قطعا ليس هو في رتبة من زكرنا ولا يدانيهم. فخدمة المرأة لبيتها ولزوجها ليس تنقصا منها. وانما هو من
المعاشرة بالمعروف ومن مكارم الاخلاق ومن حقوق زوجه عليه. على قول طائفة كبيرة من اهل علم. كزلك من حقوق الزوج على زوجته رعاية ابنائه. قال الله عز وجل يوصيكم الله في اولادكم. ربنا بيوصيك في اولادك
حق زوجك عليك وحق اولادك عليك انك تهتمي بهم. بايه؟ تهتمي بهم في الامور الظاهرة الامور المادية وفي الامور الباطنة والمعنوية والعاطفية. ده دور اساسي للام. فتهتم بهم في نظافتهم
وفي طعامهم وفي ملبسهم يعني دي واجب اساسي وفي دوائهم وصحتهم وتهتم بهم في تربيتهم. على مكارم الاخلاق. ونهيهم عن مرزول الاخلاق. ودي مسألة صعبة جدا. وعايزة استعانة بربنا سبحانه وتعالى وعايزة قراءة وتعلم واه مشاورة لاصحاب الخبرة في هزا الباب. لان ربنا خلق كل طفل على طبيعة معينة. والام
دورها انها تدعم تبقى قدام كل طفل كده وتشوف ايه الخريطة بتاعة شخصية الطفل ده ؟ الطفل ربنا خلقه ازاي ؟ خارطة ايه ايه الباسوورد عشان اتعامل معه؟ هو شخصية عاطفية ولا شخصية منطقية ولا شخصية تحليلية ولا شخصية ابداعية؟ اتعامل مع الشخص ده ازاي
الطفل ده ايه اللي لان التعامل الخطأ هيطلع حاجة اسمها تشوهات سلوكية ومعرفية. فبالتالي الطفل ده لما يكبر تبقى شاب او تبقى بنت هيبقى شخصية مشوهة. مين اللي شوهه امه؟ في المقام الاولاني هي اللي بتلازمه اغلب الوقت. فتدور عليك. كزلك من
حق آآ الابناء على المرأة ومن واجبات المرأة احتواء الابناء عاطفيا. طفل الصغير ده قمة العقوق ان المرأة تلقي بطفلها الصغير الزي لم يفطم بعد. ولم يتخطى سنواته الاولى بعد في آآ دور الحضانات لتتفرغ هي للعمل. ده عقوق
ولزلك من اجمل الكلام اللي قرأته قالوا ايتها الام التي تلقي بولدها في دار حضانة لتتفرغ لعملها ولتسبت زاتها لا تحزني ازا ما كبرت والقاك ولدك في دار للمسنين حتى يتفرغ ايضا لتحقيق زاته آآ تحقيق مستقبله. العقوق بيولد العقوق
واكسر اه الشباب والبنات اه اعتدالا واستقامة هم هؤلاء الذين حظوا بقدر كبير من الرعاية العاطفية من امهاتهم بالذات. وكما قال شوقي رحمه الله ليس اليتيم من آآ تركه ابواه او خلفاه للحياة ذليلا. ان اليتيم من تجد له
ابا مشغولا او تجد له ايه؟ اما تخلت او ابا مشغولة. فعلا والله. لان اليتيم فعلا اليتيم مش اللي انتهى ابواه من هم الحياة وخلفوه زي لأ. انما اليتيم من تجد له اما تخلت عنه او ابا مشغولا. فاعيزكم بالله ونفسي
ان يكون ابناؤنا يتامى ونحن احياء. يبقى ده من حق الزوج ايضا على زوجته. يقول وينبغي لوالدي اليها تأديبها قبل نقلها الى الزوج لتعرف اداب العشرة. اه دي نقطة مهمة جدا. كم
آآ اسرة الان قبل ما بتقدم البنت على آآ مرحلة الزواج زي ما بيهتموا جدا جدا بالجهاد والماديات الفرح وو الى اخره بالحلال والحرام. كم اسرة فعلا اعدت برنامج تأهيلي
لابنتهم كيف تعيش في بيتها الجديد؟ بتتعاملي معها ازاي؟ لدرجة ان عشان نسد هزا الفراغ فعلا احنا بنتكلم مع اخواننا اللي هم بيعملوا في مجال الاستشارات الاسرية. نقول لهم اسعفونا بدورات تأهيلية لحديسي للمقبلين على الزواج والحديس العهد
بالزواج اسعفونا للرجال والنساء. الشباب والبنات محتاجين فعلا الامر ده. وبدأنا الان فعلا نوجه المعلمات والمدرسات اللي بيدرسوا للجامعة لبنات الجامعة فقرة سابتة جدا خلوها في اي درس فقرة التأهيل للحياة الزوجية. ابتداء من اول معايير اختيار الزوج
ليه احكام الخطبة لاحكام العقد؟ تصورها عن البيت والاسرة تصورها عن القوام وعن الزواج وعن كيف تدار المشكلات الزوجية وو الى اخره من الامور. ويقال مسل هزا واشد منه في حق
آآ الشباب او الرجال. بيقول وينبغي للمرأة ان تكون قاعدة في بيتها. لازمة لمغزلها. مسألة القعود في البيت قلنا اصلها قول الله عز وجل وقرن في بيوتكن. مسألة بقى عمل المرأة. وهل يشرع للمرأة انها
قرب للعمل ام لا؟ الاصل في المرأة القرار في البيت. وتخرج من بيتها لحاجة واضحة المجتمعات بتتغير والازمان بتتغير ويتغير معها ما يناسب المرأة. طب الان هنتكلم في مسألة العمل ازاي
هو هو نفس الكلام في العمل قبل كده. ان يحل للمرأة عمل خارج المنزل بضوابط وشروط ما تحافظ على حجابها الشرعي فلا تخرج متزينة. كل بقى معاني الزينة تكلمنا فيها قبل زلك. تحافز على عدم الاختلاط المحرم
ودايما بنقيد الاختلاط بالمحرم لان ليس كل اختلاط محرم. تالت شيء انها تراعي طبيعة العمل اللي بتعمله يكون عمل مباح في نفسه ويكون مناسب لها. رابعا تراعي طبيعة بيتها وزوجها واولادها. ما ينفعش المرأة تعمل في
في مجال ايا كان حتى لو باقي الضوابط دي موجودة لكن تأتي تضيع حق زوجها وحق ابنائها وحق بيتها فالامر ده آآ غير مقبول شرعا. والان في زل اه فعلا حالات زي ما قلنا كده السعار في ارتفاع الاسعار وضيق المعاش وغير زلك
هل يشرع للمرأة انها تعمل عملا مباحا بهزه الضابط؟ اه قد يشرع هزا الامر. طيب هل الان اه اه المرأة واه مساهمتها في آآ الانفاق على المنزل. طبعا بعض الناس كان بيتعامل مع دي ان دي من المسلمات وان انفاق المرأة ده امر بيخل بالقوام
كاملة طبعا غير صحيح وانما الامر والقائم على المشارطة والاتفاق. زكرت لكم قبل زلك ان قال الامام النووي ان بالاجماع يحرم على المرأة ان تخرج من المنزل الا بازن زوجها. طب خلاص لو زوجها مش موافق على العمل يبقى ما تعملش. المسألة خلصانة. طيب لو هيوافق
على العمل على شرط لا تساهم معه في الانفاق. وان كان هزا ليس من مكارم الاخلاق. وان كان هزا ليس الاولى لكنه امر جائز شرعا سئل ابن باز رحمه الله عن زلك فافتى اه جواز ان يكون للرجل نصيب من راتب امرأته ازا شارطها على ذلك
بس الكلام ده تصحيح لبعض المفاهيم اللي ادت للناس ان هي كانت بتعمل معارك بسبب ان عمل المرأة اولا ثم بسبب الراتب آآ وعدم آآ التعامل معه والتعامل الصحيح سانية. بيقول لازمة لمغزلها المغزل اللي هي كانت بتصنع منه الخيوط من الصوف
تغزل يعني الصوف تحوله خيط وده دليل على ان كان فيه عمل للنساء. لكن يلائم طبيعته. قليلة الكلام لجيرانها. مكتفتة على بصح كسيرة الانقباض يعني متحفظة متسترة بيتها فيه نوع من الحشمة والتستر مش بيت آآ يعني
في نوع من الابتزال والهزل لا سيما في حال غيبة زوجها بالزات لو كان زوجها مسافر او آآ يغيب عن البيت الطويلة يكون ده ادعى لكثرة الانقباض والتحفظ. تحفظه غائبا وحاضرا وتطلب مسرته في جميع الاحوال. اهو دي برضه
من ضمن حقوق الزوج على زوجته. من ضمن حقوق الزوج على زوجته انه ازا آآ دعاها الى الفراش فانها لابد ان تجيبه. ولا تخالفه في ذلك. ما لم يكن عندها مانع شرعي
وما لم يكن عندها مرض تتضرر بسبب الوطء. والمرض ده نوعين فيه مرض عضوي فيه مرض نفسي فلم يكن عندها المانع الشرعي من حيض او نفاس او غير ذلك ولم يكن عندها هزا الضرر الزي قرره الاطباء مش الضرر اللي هو التوهمات يعني ضرر قرار
عضوي او نفسي فلا يحل لها ابدا ان تمنع نفسها من زوجها ودي كبيرة من الكبائر. لو منعت نفسها من زوجها بدون موجب دي كبيرة من الكبائر وتعرض نفسها للعن. كذلك تركها للمنزل بغير اذن زوجها. يعرضها للعن. ده المرأة اللي تطلق
تفضل في البيت لا تخرجوهن من بيوتهن ولا يخرجن. تفضل قاعدة في البيت. اتطلقت مش اللي زعلت من زوجها؟ برضو الا في حالات الضرورة. واحدة زوجها بيضربها فضرب مبرح جدا خلاص يعني قد يفضي الى آآ قتلها او الى آآ آآ اتلاف بعض حواسها. يبقى ينفع تمشي؟ اه
لكن دي الحالات الاستسنائية الاصل انها لا يصلح لها انها تغادر منزل زوجها. وكزلك تسره دائما تطلب مساراته في جميع الاوقات. مسراته بتفقد موضع نظره فلا تقع عينه منها على قبيح. دايما تتجمل لزوجها. والعجيب يا اخي ان الناس النساء اللي
خارج البيوت بتستنفز كل طاقتها في الزينة برة. لما ترجع البيت تعمل ايه بقى؟ تلبس الاشارب كده وتعقده مزبوط وتغسل وشها بقى من الميك اب والحاجات اللي كانت حطاه. وتبتدي بقى تعيش دور الشغالة. لا حول ولا قوة الا بالله. يعني الزينة
العطر والملابس المبهرجة والمزينة في الخارج للاجانب. والزوج ليس له الا هزا الوجه النكد لا حول ولا قوة الا بالله نفس القصة برضو زي ما تحسن قلنا تحسن هيئتها كده تحسن كلامها. الكلمة الطيبة صدقة. وقولوا للناس حسنا. فما
ما ينفعش المرأة يكون ردودها كلها ردود جافة. وقاسية. المرأة فيها العاطفة. الحنو الرقة الرفق. فما ينفعش تكون طول النهار في الشغل عمالة توزع على ناس ابتسامات جميلة وكلمات رقيقة ومجاملات لطيفة وفي بيتها عبارة عن راجل ابان راجل. هو هيبقى ينفع يا جماعة
ما هو ده اللي بيفسد البيوت. كزلك تسره في تفقد موضع انفه. كما قالت المرأة العاقلة لابنتها لا تقع عينه منك على قبيح ولا يجد منك الا اجمل ريح. وسبحان الله كل الحاجات اللي ربنا حرمها على المرأة في الخارج
اعطاها اجرا وندبها لفعلها في الداخل. في الحديس اي ما امرأة استعطرت فمرت على قوم ليجدوا من ريحها فهي زانية. وكل عين زانية. طب في بقى اه يندب لها طبعا انها تتعطر في بيتها. فيهتم بمسل هزا. يبقى تهتم بان تسره في هيئتها وشكلها وفي
وعبارتها وفي رائحتها. ودائما تكون عندها فطنة. فطنة يعني نوع من الايه؟ الزكاء الاجتماعي كده زي ايه يعني شف هتتكلم معه في انهي موضوع في اي وقت. ولا واحد يقول لي قلت لك مية مرة بلاش
غم على الاكل نخلص اكل وبعد كده هات الغم يعني ليه ساعة الاكل ييجي الغم؟ ليه المشكلات تحضر ساعة الاكل؟ طب نخلص الاكل بس ويقول لك دي مشكلة متكررة ما لهاش حل. طبعا يعني الشخص ده مبتلى. ربنا يعافينا ويعافيه. بصراحة يعني. وكان واحد شاعر بيقول
لزوجته ايه؟ خذ العفو مني. تستديمي مودتي. ولا تنطقي في ثورتي الثورة اللي هي الغضب مش بالسهل بالسين. ولا تنطقي في سورتي حين اغضب. ولا تنقريني كنقرق الدف مرة فانك لا تدرين كيف المغيب. يعني بلاش وانا داخل من برة كده تلطشيني لطشة كده معينة ما ينفعش. انك
لا تدرين كيف المغيب؟ انت مش عارفة ايه اللي حصل برة البيت. ما هو ممكن اكون متخانق ممكن اكون واخد جزا ممكن يكون عندي مشكلة ممكن يكون اي حاجة. فحسن بقى يعني عشان كده فطنة
المرأة تطلب مساراته في جميع الاحوال. ولا تخونه في نفسها ولا في ماله. ولا توطئ فراشه من يكره ولا تازن في بيته الا بازنه. ولتكن همتها صلاح شأنها وتدبير بيتها. قائمة بخدمة الدار
في كل ما امكنها ولتكن مقدمة لحق زوجها على حق نفسها وحق جميع اقربائها. دي المرأة العاقلة. واختم هزا الباب لانه صفات لو تحلت بها المرأة تكن اسعد النساء. اولا التقوى فكل
فكانت المرأة كل ما كانت المرأة اتقى لربها تتقي الله عز وجل في السمع والبصر والفؤاد وترعى الله عز وجل في الغيب والشهادة كلما كانت اسعد في بيتها ومع زوجها. المرأة التقية هي المرأة اللي بتتعبد لربنا
سبحانه وتعالى مراعاة حق الزوج. ده ربنا امرها كده. فالتقوى معناها ان تفعل الطاعة قد تترك المعصية او ان تعمل بطاعة الله على نور من الله ترجو ثواب الله. الى اخر التعريف بتاع طاق ابن حبيب. يبقى المرأة التقية فعلا هتكون من اسعد النساء
لانها هتتقي الله في زوجها. وتتقي الله في نفسها واتقي الله في ماله الى غير زلك. تاني صفة الاخلاص. المرأة المخلصة من اسعد تاء ليه ؟ لان المرأة المخلصة المخلص ده ايه وضعه؟ ياه يبغي بعمله الا الله. ازا المرأة المخلصة هتتقي
خلاف زوجها طب لو زوجها سيء العشرة هتعمل ايه؟ هتتقي الله في زوجها برضو صح ولا لا؟ طب لو زوجها آآ عنده نوع من التجاهل او الفظاظة او او الى غير زلك ولا يبادلها نفس المشاعر ولا نفس هزه العشرة الحسنة. هتتقي الله فيه برضو. لان هي بتعامل
مين في الحقيقة بتعامل ربنا سبحانه وتعالى. فالاخلاص فعلا يجعل المرأة دي اسعد النساء ويجعل بيتها اسعد البيوت. تالت حاجة الصبر المرأة الصبورة اللي هي قليلة الجزع. اللي هي نفسها طويل. عندها صبر. صبر على المكاره وصبر على
طاعات وصبر عن فعل المعاصي دي من اسعد النساء. رابعا المرأة الرفيقة. اللي عندها رفق بعيد عن كل البعد عن العنف وعلى مشاكسة وعن التحامق دي امرأة في غاية السعادة. كزلك المرأة العاقلة الفطنة
لتعرف كيف تتعامل مع زوجها. واخيرا المرأة القنوعة. التي تقنع باليسير وتلتحف بالرضا فهو نعم الكساء. اسأل الله سبحانه وتعالى ان يصلح بيوتنا. اقول قولي هذا واستغفر الله لي ولكم

