ان الحمد لله تعالى نحمده ونستعين به ونستهديه ونستغفره ونعوذ بالله تعالى من شرور انفسنا وسيئات اعمالنا من يهدي الله فلا لا مضل له ومن يضلل فلا هادي له. واشهد ان لا اله الا الله وحده لا شريك له. واشهد ان محمد
عبده ورسوله وبعده فان اصدق الحديث كتاب الله تعالى. وخير الهدي هدي محمد صلى الله عليه اله وسلم وشر الامور محدثاتها وكل محدثة بدعة وكل بدعة ضلالة وكل ضلالة في النار
ثم اما بعد استكمل آآ الكلام في كتاب مختصر منهاج القاصدين و الربع الثاني ربع العادات وكتاب اداب الصحبة والاخوة ومعاشرة الخلق ونحو ذلك باب العزلة وتكلمنا في باب العزلة عن فصل في زكر فوائد العزلة وغوائلها وكشف الحق
في فضلها ثم تكلمنا عن فصل في افات العزلة. واليوم ان شاء الله نختم هزا الباب بالكلام عن اه فصل في اداب العزلة. فصل فيه اداب باب العزلة. حتى يعني آآ نسترجع سريعا هزا الباب. تكلمنا ان اعتزال الشر
والسوء والفساد واجب. اعتزال الشر والسوء والفساد واجب. وكذلك اعتزال ما يفضي الى الاثم والى الوقوع في المحرم واجب. وكذلك اعتزال ما يشغل القلب وما يطيل الامد. وما ينسي الاخرة
من فضول المباحات والمكروهات والمفضولات امر من عزائم الشريعة ومن التي ندب الشرع اليها. كذلك في الخلطة قلنا ان ما لا يتم الواجب الا بالمخالطة في وجب المخالطة ما لا يتم الواجب الا بالمخالطة وجب المخالطة. فازا لم يتم للانسان اقامة الجمعة
الا بانه يختلط بالناس يبقى واجب عليه انه ينزل يختلط الناس عشان يصلي الجمعة. ما لا يتم من اقامة الجماعة. صلاة الجماعة الا بالاختلاط بالناس وجب عليه كذلك كزلك ما لا يتم من اقامة امر المعاش. الا بالاختلاط. انسان لا يمكنه ان يقيم اوده. آآ طعامه
وشرابه وحياته والانفاق على اهله وبيته الا بالاختلاط بالناس وجب عليه هذه الخلطة. كذلك ما لا يتم الواجب من الامر بالمعروف والنهي عن المنكر ودفع الفساد فيه الا بالخلطة وجب الخلطة. لاجل هذا المعنى لاجل هذا
المعنى. يبقى خلاصة القول في باب العزلة والخلطة ان للخلطة فوائد. ومنها امور واجبة. وانها واحوال تكون فيها مستحبة وقد تكون الخلطة محرمة وقد تكون مكروهة. وكذلك العزلة فهناك عزلة واجبة
وهناك عزلة مندوبة وهناك عزلة مكروهة وعزلة محرمة. العزلة ينبغي للمرء ان يأخذ آآ بحق منها العزلة المشروعة ومن ضمن العزلة المشروعة آآ العزلة في الاعتكاف. العزلة في الاعتكاف. فدي عزلة مشروعة
ان الانسان بيعتكف العكوف اللزوم فيلزم المسجد. ومن شروط الاعتكاف انه يكون فين؟ في مسجد. كما قال عز وجل ولا تبشروهن وانتم عاكفون في المساجد. ما ينفعش واحد يعتكف في بيته ما ينفعش واحد يعتكف في آآ كهف ما اسمهوش اعتكاف شرعي الاعتكاف الشرعي
يكون في مسجد يعتكف في المسجد يبقى يلازم المسجد خلي بالك اهو ومع انه معتكف بس لابد له قدر من الخلطة الواجبة اللي هي في صلاة الايه الجماعة وبصلاة الجمعة وما يلزمه بقى من الواجبات الاخرى. العزلة في الاعتكاف دي بتفيدك بايه؟ بتصفي قلبك من
وشوائب الدنيا وتجلي لك من انوار الايمان ومن حقائق الاشياء وتقف فيها في نفسك على انواع من التقصير والعيوب والافات. وتجدد بها عزم قلبك وتشحذ بها همتك وتتخز منها منطلقا وزادا الانطلاق بعد رمضان
فهيقول بقى هنا ازا عرفنا ان العزلة لها فوائد ولها غوائل يعني افات وآآ هلكات. وكذلك ولها فوائد ولها افات وهلكات. فما هي اداب العزلة؟ ما هي اداب العزلة؟ قال
فان قيل فما اداب العزلة؟ قلنا ينبغي للمعتزل ان ينوي بعزلته كف شره عن الناس ثم طلب السلامة من شر الاشرار ثم الخلاص من افة القصور عن القيام لحقوق المسلمين. ثم تجريد الهمة لعبادة الله تعالى ابدا. يبقى دي اول ادب
من اداب العزلة النية ضبط النية. لماذا تعتزل؟ نيتك ايه؟ قصدك ايه في العزلة ديت اول نية ان تكف شرك عن الناس. طيب لو واحد العكس صحيح هو اصلا بيقوم في الناس مقام اه ورثة الانبياء كما قال النبي عليه الصلاة والسلام ان العلماء ورثة الانبياء
وان الانبياء لم يورسوا دينارا ولا درهما وانما ورثوا العلم. فمن اخذه اخذ بحظ وافر. واحد بيقوم مقام وراثة الانبياء في الايه؟ في الناس. يهدي الضال ويرشد الحائر. ويفتي الناس ويعظهم ويذكرهم ويدعوهم الى الله عز وجل
هل هزا نقول له ساعتها اعتزل وانه يكفي شرك عن الناس؟ هل هو دوره انه ايه؟ يبصر الناس شر ايه طيب؟ واحد بيقوم في الناس كفاية الارامل والمساكين والفقراء والايتام. وفعلا الامر ده بياخد منه وقت وجهد
بياخد منه اه اه مال وياخد منه زهن وتفكير وانشغال فممكن وقت يقول لك انا عايز اعتزل الامر ده. طب انت هتعتزله ليه؟ هل انت فعلا بيصل منك شر للناس ولا بيصل منك خير للناس؟ فليلاحظ مسل هزا. طب واحد تاني عنده
تحد في الطبع ولا يكاد يسيطر على هزه الحدة والغضب فازا عامل الناس ازاهم فيقول لك لأ انا هعتز عشان اكف ازاى عن الناس. يبقى ده ممكن يكون نية حسنة في الامر ده. كف الشر عن الناس. سانيا ثم طلب السلامة من شر الاشرار
ان الانسان يعتزل ينوي بزلك ان يكف نفسه عن شر الاشرار. الاشرار دول ممكن يكونوا اصدقاء السوء. اللي بيأمروهم بالمنكر وينهوه عن المعروف. اصدقاء السوء اللي بيوقعوه في شرب الخمر والمسكرات والمخدرات. اللي بيوقعوه في الفواحش
الزنا بيوقعوه في الربا بيوقعوه في البغي والعدوان ضرب المسلمين بغير حق وقطع وبغير حق والقتل بغير حق وسفك الدماء بغير حق. يبقى انت ساعتها لما واحد يعتزل هذا ينوي بالعزلة ديت انه يتخلص من شر الاشرار
ثم الخلاص من افة القصور عن القيام بحقوق المسلمين. ان هو يرى ان ازا تصدى حق او لامر من امور المسلمين فان الامر ده يشغل به زمته فان هذا يوجب له مسؤولية امام الله سبحانه وتعالى. فهو يتخلص من ان
يتلبس بهذا الواجب. طيب لو لم يجد يوجد غيره يقوم بهذا الواجب؟ هنضرب مثال صلي على النبي. صلي عليه وسلم. بلد فيها فقراء الفقراء دول محتاجين حد يقوم عليهم على رعايتهم وليكن عشر افراد. خلاص اي عشر افراد يقوموا من البلد بالمهمة ديت بيكفونا المؤنة
اسمه فرض كفائي. طيب اللي هيقوم بالمهمة دي بقى خلاص ما ينفعش بقى يجي الفقير يخبط على بابه ويقول له بقى مش فاضي لأ انت انت ادبت نفسك في المهمة ديت
وتلبست بها تعينت عليك. فواحد يقول لك لأ انا اعتزل الامر ده من باب ان انا لا اشغل زمتي بامر اسأل عنه امام الله سبحانه وتعالى واحد يقول لي طب امال اللي هيكلف نفسه وينشغل بالامر ده هيستفاد ايه؟ هيستفاد الحسنات والاجر. صح كده؟ هيستفاد الاجر والفضل. طيب واحد خايف ينشغل بالامر ده
خايف لا يقصر في حق المسلمين ماشي يبقى ليه ممدوحة بشرط ايه شرط مهم جدا ايه ان يكون في غيره يقوم بالمهمة دي طب لو ما فيش غير خمسة هم اللي يقوموا بحق الفقراء واحنا محتاجين عشرة. ينفع واحد من الخمسة دولت يقول انا خايف
في المهمة دي فمش هقوم بها لا ده صارت متعينة عليه صارت متعينة عليه. يقول ثم تجريد الهمة لعبادة الله تعالى ابدا فهزه عبادة بينة. فهزه اداب بينة. يعني ايه؟ يعني واحد بيقول انا هعتزل فمش هختلط بالناس
وهتخلى منفردا. يكون من نيته ان انا اقطع الوقت وانشغل بعبادة الله عز وجل. اعمل لي بقى اوراد الاوراد ديت اورد قراءة اوراد زكر اوراد حفظ اوراد صلاة اوراد صلاة على النبي عليه الصلاة والسلام اوراد للدعاء او
في الصيام ما هو انشغل بقى الوقت اللي انا هاقطعه من مخالطة الناس ده هاعمل فيه ايه ؟ ولزلك بعض الناس اللي ربنا يمن عليه وآآ يتم له رحلة العمل بسلام ويخرج معاش. تلاقيه موفق هو خرج معاش اهو خلاص ما عدش بيروح الشغل. وبياخد راتب
صح راتب هزيل ربنا يعينه عليه يعني بس له راتب خلاص ما عدش يروح شغل خلاص استغنى عن خدماته. في واحد موفق بقى يعمل ايه؟ يقوم يعمل لنفسه وبرنامج عمل هو يأزن في المسجد ويزهب قبل الفجر بوقت يصلي صلاة الليل ويقعد للضحى يقرأ القرآن في كل
او في كل آآ ست او في كل اربعة زي ما ربنا يعينه. ليه برنامج عمل يستغل الفراغ؟ فازا فرغت فانصب. استفاد الوقت ده وفي بعض الناس يعني بيقدر عليه بلاء ولكن هو ينقلب هزا البلاء في حقه نعمة زي السجن. ربنا يعافينا والمسلمين ويفرج
بالمكروبين ويفك اسر المأسرين. يقدر عليه السجن سجن. لا سيما ازا سجن ظلما. وما اكثر الظلم. نسأل الله السلامة وان يعافينا من الزلم واهله. ايه اللي يحصل؟ ان هو ينقلب السجن ده في حقه عزلة شرعية. خلاص هو قدر ربنا سبحانه
عليه البلاء واتسجن منعوه عن الدنيا كلها. يعمل ايه بقى؟ يستغل السجن ده في ايه؟ يستغل السجن ده في الطاعة. يكثر بقى من عبادة الله عز وجل ويكسر من الاوراد وو الى اخره. يبقى ده من النوايا الصالحة ومن اداب العزلة انه ينوي هزه النوايا. يقول تكملة لاداب
والعزلة ثم ليكن في خلواته مواظبا على العلم والعمل. والذكر والفكر فيجتني ثمرة العزلة. يعني الانسان كلمة يعتزل يعني هيبقى منفرد هيخلو عن مخالطة الناس يواظب على العلم والعمل اللي هو البرنامج. البرنامج يعمل نفسه برنامج. ودايما بنقول من لم يخطط للنجاح فقد خطط للفشل
من لم يملك خطة للنجاح فهو عنده خطة للفشل. فانت هتتعلم هتتعلم ايه وازاي؟ يبقى عندك لابد برنامج للتعلم. عشرة الى العلم من شرف المعلوم. فشوف انت بقى العلوم الشريفة. زي علم آآ التوحيد اللي هو علم العقيدة. العلم باسماء الله وصفاته
وافعاله والعلم اركان الايمان الستة. وهكذا وما يتعلق بالمسائل العقيدة. العلم بالتفسير معرفة كلام الله عز ومعاني كلام الله عز وجل وفوائد هزا وما يترتب عليه وما يستنبط منه الاحكام وما يترتب عليه من فوائد. العلم
الاحكام الشرعية الفرعية التفصيلية اللي هو الفقه. من يرد الله به خيرا يفقهه في الدين. العلم بسيرة النبي صلى الله عليه وسلم واخباره وايامه. يعني الواحد بيشعر بمدى التقصير مننا كمسلمين لما تلاقي مسلا في وقت زي اللي احنا فيه ده وانشغال الناس
اه اه كاس العالم وتلاقي الشباب على مختلف طبقات الاعمار حتى مش الشباب الناس الكبيرة في السن كمان وتلاقيه حافز اسماء اللعيبة يا راجل واسماء صعبة جدا وحافز ان لأ وبعدين حافزها بشغف وكل لعيب يقول لك قصته وكان فين وراح فين واصله كانت جنسيته ايه
ده مش اصله فرنسي ده اصله مش عارف ايه ويحكي لك ايه. قصة طويلة عريضة كده باستمتاع. قصة يعني هو مش ما حدش معزبه وهو بيحفظ الحاجات دي. تيجي تسأله بقى طب انت تعرف
ايه من اخبار النبي عليه الصلاة والسلام؟ ومن سيرته ومن ايامه صلى الله عليه وسلم ومن احواله ومن غزواته. انت بتعرف ايه من اهل بيت النبوة من ازواج النبي صلى الله عليه وسلم ومن بناته صلى الله عليه وسلم. ومن اخبار اصحابه وسير اصحابه رضي الله عنهم. فده امر فعلا فيه
تقصير طالما كده كده بتحب الحكايات وطالما كده كده بتحب البطولة والناس المميزة والناس بتحب الاكشن فاما انت عندك اهو باب كبير جدا من الابواب دي يصلح قلبك ونفسك. انت تعرف ان قراءة السيرة ديت تسعد القلب. والله العزيم. تقعد تقرأ في سيرة النبي عليه الصلاة والسلام. طول ما انت بتقرأ تقول ايه
صلى الله عليه وسلم دي اول حاجة وطول ما انت بتقرأ عمال تقرأ بقى اخبار النبي عليه الصلاة والسلام وشمائله وصفاته الخلقية والخلقية صلى الله عليه وسلم. يبقى انت عمال تسعد بالقراءة اللي انت بتقرأها ديت. وانت غاب عنك انك تصحب شخص النبي عليه الصلاة والسلام. فلما تقرأ في السيرة
اصحاب سيرته وتتخيل بقى الواقع اللي كان عايش فيه النبي عليه الصلاة والسلام. ربنا يرزقنا من فضله. يبقى ده كلمة العلم النافع. كزلك العلم بحديس رسول الله صلى صلى الله عليه وسلم. نضر الله امرأ سمع مقالتي فوعاها. ثم اداها كما سمعها. اللي يسمع مقالة النبي عليه الصلاة والسلام
يحفزها ويأديها. حديس المصطفى صلى الله عليه وسلم كان بيتكتب كده في كتاب الترمزي. من كان في بيته هزا الكتاب فكأنما في بيته نبي يتكلم ده هتلاقيه مكتوب على سنن الترمزي انه ايه؟ على طرة الكتاب كده. من كان في بيته كتاب الترمزي فكأنما في بيته نبي يتكلم
فتجد ان عندك تخيل بقى ده في سنن الترمزي طب ما بالك بقى في صحيح البخاري صحيح مسلم وغيرها من كتب السنة وغيرها من المسانيد اللي حفزت اخبار النبي صلى الله عليه وسلم واثاره صلى الله عليه وسلم فده كله العلم الشريف. فاللي هيخلو عن الناس وينقبض عنهم بالطريقة المشروعة اللي اتفقنا عليها قبل كده
في خلواته يبدوا ينشغل بالعلم. والعمل العمل الصالح. العمل النافع. كما اسلفنا. والذكر اي باللسان فكر بالعقل والقلب التفكر ده عبادة وزكرها الله عز وجل في عدة ايات اولم يتفكروا اولم يتفكروا
في انفسهم او لم يتفكروا في خلق ايات كتير بقى. التفكر انك تنظر كده في ايات الله الشرعية وفي ايات الله ونية من حولك يقول فيجتني ثمرة العزلة. هنا العزلة بالنسبة له تثمر في قلبه آآ
ايمانا وتثمر في قلبه يقينا وتثمر في قلبه زيادة في التقوى. بيقول بقى ومن اداب العزلة ليمنع الناس عن ان يكسروا غشيان غشيانه وزيارته ليصفو وقته. يعني ما يضيعش وقته في
الناس. والامر ده ايضا له حد فما ينبغي ان يفضي الى قطع رحم. واحد يقول لاخته جاية تزوره انا مش هقدر استقبلك ما هو ده قطع رحم لا يصح ولا يحل شرعا. واحد يقول لابيه لامه لا ده عقوق. طب واحد يقول للجاره او لضيفه
في من كان يؤمن بالله وبالاخرة فليكرم ضيفه. لكن اللي يقدر عليه من كثرة غشيان الناس له ان هو ايه؟ ان هو لا يفتح مجالا لاضاءة الوقت وكسرة هزه الزيارة. اما لها حد انه لا يقع في محرم او في امر مخالف للشرع. وليكف عن السؤال عن اخبارهم
وعن الاصغاء الاصغاء عن الاستماع وده الاصل الاصغى يعني امال الاصغاء يعني امال الاذن كان الاستماع. وعن الاصطغاء الى اراجيف البلد الاراجيف اللي هي الاشاعات. وما الناس مشغولون به؟ ان هو ممكن يقعد يقضي وقت طويل جدا جدا زي بعض اخوانا كده ممكن
ادخل على آآ مواقع التواصل الفيس او تويتر او غيره يقعد عليه مسلا ساعتين تلاتة ليه ؟ في موضوع حصل ولازم يشوف اخره. آآ رئيس اسيوبيا حلف على المصحف ولا مش عارف كان بيحلفوا ايه والله العزيم خد لك على الموضوع ده ليلتين بقى. طب هو بيحلفه ازاي ؟ لأ ده ايوة ده ده صح انه يحلفه لأ ما صح ما يحلفوش. والموضوع في
انت لا تقدم فيه ولا تؤخر. هو خبر واحد يعني هو واقعة حصلت مدتها دقيقتين تلاتة. ممكن المواقع التواصل من الفراغ اللي فيها ومن سوء استعمالها او هل يكون هزا هو هدفها اصلا؟ الله اعلم. يعني المقصود اوقات الناس بالطريقة ديت ياخد فيها ليلة كاملة او ليلتين. وبعدين بقى
وقالش وفيديوهات والناس ايه تزود على بعضها بقى وفي النهاية كله حدس لا يستغرق دقيقة دقيقة او دقيقتين. ينفع يا جماعة كده؟ انت وقتك اغلى من كده. وبعدين ده دي حاجة. وبعدين حاجات تانية بقى اللي هي اشاعات. حاجة تطلع اشاعة تطلع وبعد كده
الناس تقعد تنقسم فيها فريقين بقى. لأ هيحصل لأ مش هيحصل وقتل الوقت واضاعة الوقت وشغل القلب. يقول وعن الاصغاء الى اراجيف البلد وما الناس مشغولون به. فان جميع ذلك ينغرس في القلب حتى ينبعث في اثناء الصلاة
واحد يعني اخ كده متدين يعني بيقول آآ اتفرج على مقاطع مسلسل اكشن ولا مش عارف فيلم اكشن ولا ايه اللي هو بيبقى فيه الضرب والخبط الكتير ده يقول والله كنت واقف اصلي احس ان الصور بتيجي قدام عيني. طب انت بتعمل في نفسك كده ليه؟ يعني ايه اللي يضطرك انك تعمل في نفسك كده؟ يعني انا لما قرأت الجملة دي النهاردة جه في دماغي كلام
ان هو مش قادر ايه مش قادر يخلص زهنه من الايه؟ من الاشياء اللي شغلته. طب ليه كده تعمل في نفسك كده؟ يقول لك فان جميع زلك وده الامام الغزالي كان طبيب القلوب. كان فعلا له اه عناية وله وعي بامراض القلوب والنفوس رحمه الله رحمة واسعة. يقول فان
ذلك ينغرس في القلب. القلب ده ابيض رقيق صافي. اقل شيء يعكره. اقل شيء يذهب صفاءه اهو اقل شيء فان جميع زلك ينغرس في القلب حتى ينبعس في اثناء الصلاة. فوقوع الاخبار في السمع
كوقوع كوقوع البذر في الارض. وليقنع باليسير من المعيشة. نقول مين اداب العزلة؟ اللي عايز يعتزل ويتخلى للعلم والعمل والعبادة وغير ذلك. لابد ان يقنع باليسير من المعيشة. حتى لا يضطر الى
التوسع ويضطر عشان يلبي هزا التوسع انه يخالط الناس. قال والا اضطره التوسع الى مخالطة الناس. يقول وليكن صبورا على ما يلقاه من اذى الناس. ارضاء الناس غاية لا تدرك. واذا
اعلمت ان الله رب العالمين لم يتفق عليه الخلق بل جحده وكفر به اكثر خلقه لاستراح قلبك. يعني ده رب العالمين خالق الخلق وشف اللي كفر به قد ايه. ولقد صدق عليهم ابليس ظنه فاتبعوه
الا فريقا من المؤمنين. يبقى اعمت الناس اتبعوا ابليس وجحدوا خالقهم وربهم سبحانه وتعالى. تقوم انت العبد الفقير لما الناس تأزيك او الناس يعني تجحد فضلك او ترميك بما ليس فيه. تقوم انت تفزع وتفزع وتغتم ويضيق صدرك. لأ
بيقول وليكن صبورا على ما يلقاه من ازى الناس. ازا علمت ان الانبياء وهم خيرة خلق الله. وصفوة الخلق في الصفات الخلقية زي الحلم والشجاعة والكرم والعفو والصفح حسن الظن وغير زلك من صفات الاخلاق. والصفات الخلقية وكمال الخلقة. وآآ الاتصال بالرب جل وعلا فيأتيهم بقى من ان
النبوة والحكمة والوحي. كل بقى الكمالات دي ومع زلك الانبياء يرموا بالسحر ويرموا بالجنون ويرموا الكذب ويرموا بحب الشهرة وكسرة الاتباع والتسلط ويرموا بالكبر بل هو كذاب اشر يعني متكبر
سيعلمون غدا من الكذاب الاشهر. شف انت بقى ازا كان الانبياء يرموا بهزه النقائص. ولا يلتفتوا كما وقال عز وجل ولا يلتفت منكم احد وامضوا حيث تؤمرون. ده كان توجيه اللي يلوط عليه السلام
لا يلتفت منكم احد اللي هيصير لربنا سبحانه وتعالى لا يلتفت والملتفت لا يصل. الملتفت لا يصل. فبيقول لك اللي ينوي انه يأخذ بحظه من العزلة ليكن صبورا على ما يلقاه من ازى الناس. هتلاقي فيه ناس بتعاديك كده من غير اي سبب. وهتلاقي فيه ناس تتبع عوراتك
في ناس تفتري عليك كزبا فلا تلتفت. يقول ولا يصغي الى الثناء عليه بالعزلة. وهتلاقي فيه ناس تانية بتبالغ في الثناء عليه والمدح والكلام ده لو انت القيت اذنك له سيفسد عليك قلبك. ويقطعك عن السير الى الله عز وجل. انت تسير الى الله. تبتغي وجه الله. لا تريد
الا الجنة. تريد ان يرضى الله عز وجل عنك؟ ربنا يرضى عنا وعنكم اجمعين. يجي واحد في النص يبتدي كده ويمدحك ويثني عليك. وهو لا يعرف عنك شيئا ويخالف الشرع لان الشرع نهى عن المدح في وجه الانسان. وقال النبي صلى الله عليه وسلم احثوا في عين المداحين التراب. وقال لرجل مدح اخاه
قال قطعت عنق اخيك او قطعت عنق صاحبك. ده انت قطعت رقبته بالمدح اللي انت قلته ده. فكل المعاني دي بقى واحد ييجي يثني عليك الصح هتعمل ايه بقى؟ قل اللهم اللهم لا تؤاخذني بما يقولون. واغفر لي ما لا يعلمون
واجعلني خيرا مما يظلمون. الله عز وجل هو القادر على زلك. الله قادر انه يجعلك خيرا مما يقولون. والله عز وجل يغفر لك ما لا يعلمون من العيوب والنقائص والافات. والله عز وجل تسأله الا يؤاخذك بقولهم فانك لا ترضى عن هزا الثناء والمدح. يقول
آآ فان زلك يؤسر في القلب ولا القدح فيه بترك الخلطة برضه العكس ان حد يزومك بترك الخلطة فان زلك يؤثر في القلب فيقف عن السير في طريق الاخرة وليكن له جليس صالح يستريح اليه ساعة عن كد المواظبة
ففي زلك عون على بقية الساعات. فكرة بقى ان الانسان يوفق الى آآ صاحب صدق واخ صالح صاحب الصدق والاخ الصالح ده اللي هو ازا رأى منك حسنة نشرها اذا رأى منك زلة سترها. ازا وجدك على طاعة اعانك وسددك. وازا وجدك على تقصير
اعانك وذكرك. قم فوق. ارجع لربنا. كما قال القائل صديقك الحق من كان معك. ومن ضر نفسه لينفعك. ومن ازا ريب الزمان صدعك شتت نفسه فيك ليجمعك. يقول وليكن له جليس
صالح يستريح اليه ساعة عن كد المواظبة. يعني الانسان لو يريح نفسه ويجيم نفسه من العبادة والذكر والعلم وغير لا يبدد الوقت بتاع الراحة او الترفيه ده فيما لا يعود عليه بالنفع. انما ينتقي من يجالسه. ينتقي من
جالسه ان يكون من الصالحين. قال ولا يتم الصبر في العزلة الا بقطع الطمع عن الدنيا يا سلام عايز تعتزل بجد يبقى تعتزل بقلبك الاول الدنيا. تقطع الطمع عن الدنيا. الطمع معناه ايه؟ يعني ايه طمع
انا طمعان في الحاجة اللي في ايدك دي يعني ايه؟ يعني انا مستشرف لها متطلع لها ارغب فيها متعلق بها اريد ان وزهق ده معنى كلمة الطمع فلما اقول لك بقى اقطع الطمع من قلبك. يعني ايه؟ يعني لا تتعلق بالدنيا بقلبك. لا تستشرف لها
انظر اليها اصل كلمة الزهد مأخوذ من قولك شيء زهيد يعني شيء قليل فزهدت في يعني اعتقدت انه زهيد وقليل فلا يستحق ان اتعلق به. يبقى ده معنى انك تقطع الطمع من الدنيا. ما يتعلقش بها
ولا ينقطع طمعه الا بقصر امله. يقول لك طب انا عايز اقطع طمعي من الدنيا. قال لك قصر املك. قل انا هموت النهاردة بتحصل كتير جدا في الوسط الطبي كده بتجربة يعني شفناها قدام عنينا ان واحد يروح يكشف عند دكتور
الدكتور يقول له عندك مرض خطير جدا. يعني في مرة واحد كانت بدلت التحاليل بتاعته. آآ قال له عندك ورم كان صريح ربنا يعافينا يعني. ايه اللي بيحصل ساعتها بقى؟ بيبقى يبص للدنيا دي كلها هو لانها لا تساوي شيء
ولا يرغب منها في شيء. اللي هو الناس يقول لك ايه ده فلان ده نفسيته تعبانة. هو مش عارف نفسيته تعبانة هو بدأ ينزر الى ان الدنيا لا تساوي شيء
ففعلا ما عدش مقبل عليها زي زمان. هو اتغير اهو اتغير. وده مش بطبيعته. هو فعلا مش بطبيعته. بس هو لانه شايف ان هي خلاص بقى. ايه الدنيا يعني؟ هي ايامها ارحل واسيب الدنيا وامشي
سبحان الله بقى شف انت الحالة دي. قصر الامل اللي يزن فعلا. طب فيه واحد من غير بقى ما حد يقول له انت عندك مرض خطير ولا غيره؟ هو يعلم ان
انفاس تعد والرحال تشد والتراب من بعد ذلك ينتظر الخد. هو يعلم ان الله عز وجل قال انما نعد لهم عدا كما في وبعض التفاسير تعد الانفاس عدا. فاخر العد خروج نفسك. واخر العد دخول قبرك. انتهى
والانسان ازا انقضى عمره فليس له بعد زلك مستعتب خلاص. طب امتى انقضاء العمر؟ وما تدري نفس ماذا اكسب غدا وما تدري نفس باي ارض تموت. ما حدش عارف هيموت فين وهيموت امتى وده امر اخفاه الله عز وجل عن العباد. فالانسان العاقل يقصر امله
من الدنيا في قدر انه اذا اصبح لا يمسي واذا امسى لا يصبح. فيسهل عليه صبر يوم هفترض ان في واحد تدين هو سنه مسلا عشرين سنة وده هيعيش لمدة ستين سنة لو انت هو اول ما
تقول له خلي بالك انت هتقعد حارم نفسك من الشهوات اربعين سنة. هيبقى الامر ده بالنسبة له ايه؟ صعب جدا. هو ده عشان كده مش هيعرف يروض نفسه لكن زي ما النبي عليه الصلاة والسلام نصح آآ عبدالله بن عمر قال كن في الدنيا حديس مسلم كانك غريب او
عابر سبيل او بمعنى بل يعني بل عابر سبيل. ابن عمر بقى ادرج من كلامه يعني حط من كلامه تكملة الحديث باب الشرح والتبيان قال فاذا اصبحت فلا تنتظر المساء. واذا امسيت فلا تنتظر الصباح. وخذ من صحتك
لمرضك وخذ من غناك لفقرك. ومن حياتك لموتك. اعتبر بقى بالحياة ديت انت ليه ليه ليه انت وعلى فكرة واحد يقول لك طب ما انا ممكن اعيش. طب ما انت ممكن ما تعيش. ممكن اعيش ممكن طب ممكن ما تعيشش. كم من فتى امسى واصبح لاهيا وقد نسجت اكفانه
وهو لا يدري يعني كم من انسان ارتدى ملابسه فما حل ازرارها الا المغسل. مش عارف انسان بيبقى النهاردة اسمه فلان اسمه النهاردة دلوقتي محمد بعد دقائق بقى اسمه المرحوم او يقولوا عليه الجنازة او
الجسة جاية في الطريق بيتشال اسمه بيتنسي اصلا بقى خلاص خلاص زي الاسم ده كله. في لحظة. والامر لا يحتاج الى اسباب. الله عز وجل هو قابض الباسط من اسماء الله عز وجل انه القابض الباسط. يقبض الارواح. ويقبض الارزاق ويقبض القلوب
وكزلك يبسط القلوب ويبسط الارواح ويبسط الارزاق سبحانه وتعالى. امر ربنا سبحانه وتعالى تفرد بعلمه واختص نفسه به في خمس لا يعلمهن الا الله. ان الله عنده علم الساعة وينزل الغيث ويعلم ما في الارحام. وما تدري نفس ماذا تكسب غدا وما تدري نفس
باي ارض انت موت. فالامر ده الانسان العاقل يقصر امله من الدنيا. في قدر انه اذا اصبح لا يمسي واذا امسى لا يصبح فيسهل صبر يوم وليكن كثير الذكر للموت. ووحدة القبر متى ضاق عليه قلبه
من الوحدة. لو واحد كده وهو قاعد يصلي بالليل او قاعد يقرأ وبعدين طال عليه الامر فبدأ يستوحش. يعني بدأ يمل بدأ يفطر يعالج قلبه ازاي؟ هو هنا بيقول لك اهو مش بيقول لك ده طبيب قلوب؟ يعالج قلبه ازاي؟ ليكسر زكرى الموت. يقعد بقى يسيب اللي في ايده كده
استرسل بزهنه وخاطره في الموت. ايه الموت ده معناه ايه؟ الموت ده خلاص انا بعد ما كنت ببص كده الاقي شايف الانوار والناس اللي قاعدة قدامي ما عدش الوضع ده كله
ده يعني الروح هتفارق البدن. وبعدين وبعدين هيتحط في لحد او قبر ضيق جدا. يدوب على قده كده وبعدين القبر ده ما فيهوش نور الا ان ينيره الله بعملك. وبعدين هتبقى قاعد فيه لوحدك الا ان تؤنس بعملك يؤنسك
الله عز وجل بعملك يجعل انيسك عملا صالحا. وهكزا في ذكر الموت ووحدة القبر ايه اللي يحصل له ساعتها بقى؟ فينشط للعبادة وينشط للذكر ويجد عنده همة. ليه؟ اضرب لك مسال. صل على النبي. صلى الله عليه وسلم. الشباب اللي بيسافر عشان
يشتغل في البلاد في الخارج. طلبا للرزق وزيادة المال وغير ده. هو في الغالب عايز يطلع عشان يتجوز وهو بقى هناك في الخارج ده بيشتغل ممكن يشتغل ستاشر ساعة في اليوم. اربعتاشر ساعة في اليوم. شغل صعب جدا كد كد يعني. ومجهود
وبعدين وهو عايش مش عايش في آآ شقة مرفهة ولا حاجة. ده عايش ايه؟ يقول لك انا واخد اوضة سكن واخد اوضة سكن. وبعدين بيتبلغ باي شيء. لان عنده هدف انه يدخر الفلوس عشان ايه؟ يروح. طب نزل اول سنة قام جاي شاري شقة. بس الشقة لسه ايه؟ لسه على الطوب
يسافر تاني سنة يشتغل بردو كل يوم ايه خلي بالك ستاشر ساعة وعايش في مكان ضيق وعادي مش مرفه ولا حاجة وعشان يعمل ايه يجهز الشقة ينزل بقى يجهز الشقة يخلص بقى كل الحاجات وبعدين ينزل يسافر تالت سنة عشان يجيب ايه يجيب بقى الشبكة ويجيب العفش والحاجات دي طب كل
ده هو عنده هدف بيعمله بيبني شقة وبيشطبها وبيحط فيها يفرش فيها الاساس بتاعه ويجيب المهر او الدهب او غيره وبعدين ده بيهون عليه المجهود ويهون عليه احتمال آآ طول الحرمان او
الشظف حتى يصل الى هدفه. طب انا كده كده كل واحد فينا له شقة هيسكنها بعد ما يموت. لا دار للمرء بعد الموت يسكنها الا التي كان قبل الموت يبنيها. فان بناها بخير طاب مسكنه. وان بناها بشر خاب بانيها. ربنا
يعفو عنا ويتوب علينا ويجعل قبورنا روضة من رياض الجنة. كل واحد القبر بتاعه ده شقة هيسكن فيها دي شقة اللي هيسكن فيها بعد كده. الشقة دي بقى انت جهزت
دي فيها ايه؟ اشتريتها ازاي؟ لا دار للمرء بعد الموت يسكنها الا التي كان قبل الموت يا ابني انت بنيتها بايه؟ فان بخير طاب مسكنه. لو بنيتها بخير طاب مسكنه. وان بناها بشر خاب بانيها. فهو كل واحد فينا يحط في نفسه
وهدف كده فعلا مجهد ومش قادر يقوم يصلي جماعة افتكر ان صلاة الجماعة ديت من غدا الى المسجد او راح اعد الله له في التي نزل نزل يعني النزل ده مكان الضيافة. اللي بيستقبلوا فيه الضيوف. النزل ده مكان اكرام يعني. كلما غدا او راح. يعني كل ما اروح المسجد ربنا
اجعل لي منزل نزل في الجنة انزل فيه؟ اه. ازا صلى الفجر في جماعة واراد انه ينصرف وبيتزكر ان من صلى الفجر في جماعة ثم جلس يذكر الله حتى تطلع الشمس ثم صلى ركعتين كان له كاجر حجة وعمرة تامة تامة تامة. يقوم ده يصبره على انه
ايه؟ يقعد. ولما يلاقي نفسه زهقان او ملان وما لوش نفس يقرأ في المصحف. يتزكر ان الف لام ميم لا اقول الف لام ميم حرف ولكن الف حرف حرف ولام حرف وميم حرف وتذكر الحاجات دي كلها. يبقى ده بيدفعه الى ايه؟ بيدفعه الى مواصلة السير الى الله عز وجل
وليتحقق ان من لم يحصل في قلبه من ذكر الله ومعرفتهما يأنس به لم يطق الوحدة بعد الموت وان من انس بزكر الله ومعرفته لم يزل الموت انسه. لان الموت لا يهدم
الانس والمعرفة. كما قال تعالى في حق الشهداء بل احياء عند ربهم يرزقون. هو بيقول معنى جميل جدا جدا هنا معنى اوي صلي على النبي صلى الله عليه وسلم. بيقول انت وانت في الدنيا لو جاهدت مع نفسك جاهدت مع نفسك فجعلت
بها اوراد وجعلتها تفعل الطاعات واجبات ومستحبات وجاهدت نفسك فمنعتها من المحرمات ومنعتها من المكروهات ومنعتها من تضييع الاوقات. ما هو ده جهاد النفس لحد ما توصل لمرحلة اعلى من كده مرحلة الاستمتاع بقى. انك تأنس بربنا سبحانه وتعالى. يبقى فعلا قرة عينك زي ما النبي صلى الله عليه
قال كده وجعلت قرة عيني في هو ما كانش بيروح الصلاة زينا. انت ممكن تبقى نازل تصلي وانت متكدر. مش متكدر عشان انت ما بتحبش الصلاة. انت بتكدر عشان انت عايز تنام عايز تريح مش عايز تنزل في الوقت ده لأ النبي عليه الصلاة والسلام كان بيقول جعلت قرة عيني في الصلاة يعني اللي عايز منين احب ارتاح اصلي عشان كده في الحديس ازا حزبه امر
قال ارحنا بها يا بلال. يبقى هيوصل لمرحلة الانس انه بيأنس بربنا سبحانه وتعالى. يأنس بربنا سبحانه وتعالى. في واحد بيقول مقال يعني مقولة جميلة جدا كده بيقول انا كنت اتعجب من حال السلف مع القرآن. وازاي ممكن واحد يحب القرآن
الطريقة ديت وازاي ممكن الواحد يقرأ القرآن بالطريقة ديت قال فلما ظهرت التليفونات الحديثة اللي هي الاسمارت فون ورأيت تعلق الناس بها علمت زلك. قال انا كل اللي هقوله ايه؟ لو انا تخيلت ان السلف كانت علاقتهم بالمصاحف زي علاقتنا بالتليفون
المحمول هو السمارت فون ده. ايه اللي هيحصل؟ هو معك كم ساعة في اليوم؟ اربعة وعشرين ساعة. بتنام وهو حاطه جنبك على المخدة وبتقوم اول ما تقوم ايه تبص فيه. وطول ما انت قاعد في عربية. طول ما انت والله حدسني بعضهم قال لا يخلو تخلو يدي من حتى في دورة
والله قال كده. حتى في الخلاء. هو داخل الحمام ياخد معه التليفون. والاخواننا اللي بتوع الصيانة يقول لك ان حوادس كتير جدا بتيجي لهم الايه التليفونات وقعت في الحمام خلاص؟ ده شوف الملازمة الملازمة الاكيدة دي بقى هو بيقول انا خلاص انا عشان افهم حال السلف مع القرآن تخيلت كده
ان علاقتهم بالقرآن كانت زي علاقتنا بالايه؟ بالتليفون. فبالتالي لو واحد مصاحب للقرآن اربعة وعشرين ساعة بالطريقة ديت. تلاوة وقراءة وتفسير وتدبر وقيام هيبقى حاله ايه بقى؟ هيبقى حال تاني خالص. هيبقى حال تاني خالص. فعلا هيبقى امام في العلم والعمل دي حقيقة
فهو بيقول هنا ان في حاجة اسمها الانس بالله. بيقول اللي هيحقق في الدنيا الانس بالله واستمتع كده بالعلاقة مع ربنا يصلح العلاقة بينه وبين ربنا يأنس بالله يأنس بالذكر والطاعة والدعاء والتلاوة وغير ذلك. لما ييجي يموت لا يحزن. ولا
يستوحش لان الموت لا يؤثر على محل الانس. كده كده الله عز وجل حي لا يموت. وكده كده انت اطلع من الدنيا دار وتدخل في القبر دار تانية والله عز وجل رب الدار الاولى ورب الدار السانية. ما فيش حزن وما فيش وحشة. اما من لم
تأنس بالله وبزكره ومعرفته فانه يفزع من المدلل يفزع لانه عمال يعمر في الدنيا ومخرب في الاخرة هم قطع العلاقة اللي بينه وبين ربنا. فلما تقول له انت هتروح تقابل ربنا هروح اقابله اقول له ايه؟ انا مقصر ربنا يتوب علينا جميعا ويصلح حالنا. فعشان كده يبقى عنده انقباضة في قلبه وحشة
وفزع شديد جدا عشان كده نفهم بعض الصحابة لما كان يقول غدا بلال رضي الله عنه غدا نلقى الاحبة محمدا فكانت بتقول ايه؟ وكرب لا لا كرب علي بعد اليوم. خلاص. ما فيش كرب ان شاء الله بعد النهاردة. انا رايح بقى هو ده اليوم اللي هو عايش عشانه
فتخيل كل واحد يا اخواننا الخواتيم ميراس السوابق. خواتيم ميراث السوابق. فنسأل الله عز وجل ان يرزقنا حسن الخاتمة. ان واحد عايش حياته كلها شاغل باله كده الجنة. شاغل باله بلا اله الا الله. وشاغل باله ان ساعة ما اجي اموت هيكون اخر حاجة من كلامي لا اله الا الله. وشاغل باله ان فيه حاجة اسمها حسن
بخاتمة فبيدعي في السجود ويدعي في السحر ويصوم يوم في الحر عشان ربنا يهون عليه يوم القيامة. الحاجات دي شاغلاه شاغلة دماغه شاغلة حاله شاغلة وقته فده بقى لما يحس خلاص انا قربت من الموت اهو بقى. هيبقى شعوره ايه بقى؟ ان هو مقدم على اللحزة اللي عمال يستناها بقى له سنين
عكس واحد تاني لا يخطر لهزا الامر ببال وان خطر له تكدر خاطره. واصابه الضيق والحزن واصابه الفزع فلما بقى يجي ينزل به الامر فنسأل الله السلامة. نسأل الله السلامة. عشان كده هو بيقول لنا ايه؟ بيقول فمن ان من انس
ذكر الله ومعرفته لم يزل الموت انسه. لان الموت لا يهدم محل الانس والمعرفة. كما قال الله تعالى في حق الشهداء بل احياء عند ربهم يرزقون. وكل متجرد لله في جهاد نفسه فهو شهيد. لا طبعا يعني ايه؟ من باب آآ التوسع في اطلاق
المصطلحات والا فان الشهيد هو قتيل الكفار. ده الشهيد في الايه؟ في الحقيقة الشهيد اللي هو لا يغسل ولا يكفن ولا يصلى عليه الهواة قتيل الكفار. اللي هو قتيل في المعركة. وقيل
الشهيد هو القتيل في كل معركة بحق. طب ايه الفرق؟ يبقى لو مش قتيل كفار طب لو قتيل البغاة او المحاربين او المفسدين يبقى ساعتها ممكن يدخل في معنى الايه؟ الشهيد. طيب هل جهاد النفس يسمى جهاد؟ اه. فيها حديس المجاهد من جاهد نفسه في الله. وفي
قول الله عز وجل في سورة آآ العنكبوت والذين جاهدوا فينا لنهدينهم سبلنا وان الله لمع المحسنين وكل متجرد لله في جهاد نفسه فهو شهيد. يعني كان الاول اقول فهو مجاهد. كما ورد عن بعض الصحابة انه قال رجعنا من الجهاد الاصغر الى الجهاد
هادي الاكبر. طبعا ايه بعض الناس بيقولها ان الجهاد الاصغر اللي هو جهاد الكفار. والجهاد الاكبر اللي هو جهاد النفس. وهزا الاسر لا يصح اسناده. هذا الاثر لا يصح اسناده وانما جهاد النفس مأمور به شرعا وجهاد الكفار مأمور به شرعا. وصح عن النبي صلى الله عليه وسلم انه قال وزر
وتوسنامه الجهاد في سبيل الله. فزروة سنام الاسلام جهاد الكفار في سبيل الله. جهاد الكفار في سبيل الله. وان كان لا يتم جهاد الكفار حتى يجاهد المرء نفسه. كده انتهى آآ زكر باب العزلة ولكن اريد ان اختم بشيء هو آآ لما زكر هنا مسألة كسر
زكر الموت والاخرة وغير زلك اقول ان الله سبحانه وتعالى نبهنا في كتابه بايات عدة الى هزه الحقيقة هزه القضية ان مع الداء الزي يقسي القلب وينسي الاخرة ويذهب اه بركة العمر يصيب الانسان
تسلط الشيطان عليه هو ان الانسان يغفل عن الاخرة. قال الله عز وجل ان هؤلاء يحبون العاجلة ويذرون وراءهم يوما ثقيلا. العاجلة للدنيا. واليوم الثقيل اللي هو يوم القيامة. اللي
يترك يوم القيامة ده وراء ظهره ده اللي هيتأثر كل حاجة في حياته. اللي هيظلم الناس لا يظلمهم الا وهو ينسى يوم القيامة. اللي بيقع في آآ الشهوات المحرمة المسكرات والمخدرات والفواحش والزنا وغير زلك لا يقترف
الكبائر الا وهو ينسى اليوم الثقيل. اللي بيتكالب على الدنيا وينشغل بها ليله ونهاره. فيكون كما قال النبي عليه الصلاة والسلام حمار بالنهار جيفة بالليل وده وصف قبيح جدا لهذا الشخص. لا يفعل ذلك الا لانه نسي
يوم الثقيل ان هؤلاء يحبون العاجلة ويذرون وراءهم يوما ثقيلا. اسأل الله سبحانه وتعالى ان يصلح قلوبنا وان يغفر لنا ذنوبنا. سبحانك اللهم وبحمدك. اشهد ان لا اله الا انت. استغفرك واتوب اليك

